Държавен вестник, бр. 78, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  78
(7) Когато заявлението за промяна на 
участие е подадено като електронен документ, 
обменът на данни и кореспонденцията по 
реда и в сроковете, установени в този член, 
се осъществяват по електронен път с квали­
фициран електронен подпис.“
§ 7. Членове 6  и 7 се изменят така:
„Чл. 6. (1) Пенсионноосигурителното дру­
жество отказва промяна на участие на лице, 
осигурено в управляван от него фонд, когато 
към момента на разглеждане на заявлението:
1. не са изпълнени изискванията на чл. 171, 
ал. 1 – 3 или чл. 340, ал. 3, т. 1 от Кодекса за 
социално осигуряване;
2. в срока и по реда на чл. 5, ал. 2 е по­
лучило от различни пенсионноосигурителни 
дружества заявления за промяна на участие 
на едно и също осигурено лице.
(2) Пенсионноосигурителното дружество 
може да откаже разглеждане на заявление 
за промяна на участие, когато:
1. имената на лицето или единният му 
граждански номер не съвпадат с актуални 
данни в документите, с които разполага дру­
жеството, и към заявлението не са приложени 
документите по чл. 3, ал. 8;
2. в заявлението не е отбелязано изрично 
основанието за промяна на участие по чл. 171, 
ал. 1 – 3 или чл. 340, ал. 3, т. 1 от Кодекса за 
социално осигуряване.
(3) Когато лицето е служебно разпределено, 
при констатиране на несъответствия по ал. 2, 
т. 1 пенсионноосигурителното дружество из­
исква, преди да се произнесе, необходимата 
информация от Националната агенция за 
приходите и актуализира данните за лицето.
(4) В случай на отказ всяко лице получава 
при поискване заверено, съответно  електрон­
но, копие на заявлението за промяна на участие 
от дружеството, в което го е подало, и може 
да подаде възражение за преразглеждане на 
отказа в срок 7 дни след изтичане на срока 
по чл. 5, ал. 6, т. 3.
(5) Възражението по ал. 4 се подава до 
пенсионноосигурителното дружество, в чийто 
пенсионен фонд лицето е осигурено, чрез пен­
сионноосигурителното дружество, управлява­
що фонда, в който то желае да премине. Към 
възражението се прилагат всички писмени 
доказателства в негова подкрепа, а в случаите 
на несъответствия по ал. 2, т. 1 – и заверени 
от осигуреното лице, съответно  сканирани, 
копия от официалните документи, удостове­
ряващи съответните данни.
(6) Пенсионноосигурителното дружество, 
получило възражения, ги предава на първия 
работен ден след изтичане на срока по ал. 4 с 
приемо-предавателен протокол на съответно­
то пенсионноосигурително дружество, което 
се е произнесло с откази, като прилага към 
всяко възражение и първия екземпляр на 
заявлението за промяна на участие.
(7) Пенсионноосигурителното дружество, 
което се е произнесло с отказ, разглежда 
възражението в срок 3 работни дни и се 
произнася с писмено мотивирано решение, 
като взема предвид всички представени до­
казателства и нововъзникнали обстоятелства. 
С решението си пенсионноосигурителното 
дружество може да отмени отказа, като се 
произнесе със съгласие за промяна на участие 
на осигуреното лице, или да потвърди отказа 
на същото основание.
(8) Решението по ал. 7 се изготвя в три 
еднообразни екземпляра, като два от тях се 
комплектуват с първия и втория екземпляр 
на заявлението за промяна на участие. В гор­
ния десен ъгъл на заявлението се отбелязват 
номерът и датата на решението. 
(9) В срока по ал. 7 пенсионноосигури­
телното дружество, постановило решението, 
го изпраща на лицето с писмо с обратна 
разписка и връща с приемо-предавателен 
протокол първия екземпляр на заявлението 
на дружеството, в което лицето го е подало. 
(10) При произнасяне по заявленията и 
възраженията на осигурените лица пенси­
онноосигурителното дружество излага в мо­
тивите конкретните обстоятелства, на които 
основава отказа си.
(11)  Когато заявлението за промяна на 
участие е подадено като електронен документ, 
осигуреното лице може да подаде възражение 
по електронен път с квалифициран електронен 
подпис по реда и в сроковете, определени в 
ал. 4 и 5. В този случай кореспонденцията по 
ал. 6 и  9 се осъществява по същия начин. 
(12) Промяната на участие на лицата, за 
които пенсионноосигурителното дружество е 
отменило отказа си, продължава по реда и в 
сроковете по чл. 7 – 9 включително.
Чл. 7. (1) В срок до 5-о число на месеца, в 
който се прехвърлят средствата по чл. 8, ал. 2, 
и в случай че не е налице отказ за промяна 
на участие или за разглеждане на заявлението, 
лицето, което желае да  промени участието си, 
заплаща такса за прехвърляне на дружеството, 
в чийто фонд е осигурено, с изключение на 
случаите, когато не се дължи такава.
(2) Лице, подало заявление за промяна на 
участие,  може да го оттегли в срока по ал. 1 
от дружеството, в което го е подало, с искане 
по образец съгласно приложение № 5. Искането 
се подава на хартиен носител с нотариална 
заверка на подписа в офис на дружеството, чрез 
негов осигурителен посредник или по пощата